context: Richard va desenvolupar en aquesta època de misèria i privacions una activitat compositiva considerable. Un cop va acabar Rienzi, i havent perdut totes les esperances de representar-la a França, ho va intentar a Alemanya, especialment a Dresden, on tenia amics que lluitaven per veure-la als escenaris. I el gran moment li va arribar la primavera de 1842 i per partida doble, en ser-li acceptades Rienzi a Dresden i Der fliegende Holländer a Berlín. El principal mitjancer a Dresden hauria sigut Wilhelm Fischer, el director del cor, i a Berlín sembla que va ser decisiva la recomanació de Meyerbeer.[14] El teatre de Dresden començava a tenir fama de tenir unes instal·lacions adequades, personal veterà, alt nivell dels músics i del cor.[15]
question: Com eren les instal·lacions del teatre de Dresden?
answers.text: adequades